इससे आगे परिंदा भी पर नहीं मार सकता है। आगे की कमान सेना के हाथों में है। पुराना डेरा के आगे सेना के जवान तैनात हैं। पुराना डेरा से लेकर बेगू गांव तक सेना के जवान हैं। बेगू से नया डेरा और नेजिया नाका तक सेना ने पूरी तरह से कमान संभाली हुई है। डेरा के आगे सेना की मूवमेंट ही डेरा में रह रहे लोगों में दहशत पैदा कर रही है और लोग डेरा से बाहर निकलकर आ रहे है। शासन की ओर से जैसे ही इशारा मिलेगा सेना सर्चिंग आपरेशन शुरू कर देगी। हालांकि प्रशासन साफ कर चुका है कि सेना की डेरा में जाने की कोई योजना नहीं है।